《寄阮弘济兼简杨亨衢少府》
元代·郭钰

旧时文物数江东，谁似风流阮嗣宗。红袖醉歌《金缕曲》，牙旂归导玉花骢。

神仙元与尘埃隔，宾客多应气概同。寄语龙泉杨少府，园花不减旧时红。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。